Izvor: N1

Rješenjem od 2. veljače 2017., Ministarstvo graditeljstva poništilo je lokacijsku dozvolu za gradnju Župnog centra blaženog Alojzija Stepinca na Trnjanskoj Savici. Time je poništena dozvola koju je Grad Zagreb izdao 3. kolovoza 2016.

Tu su informaciju Radio Sljemenu potvrdili iz samog Ministarstva nakon što je, u srijedu ujutro, u emisiji "Zagrebi po Zagrebu" , gradonačelnik Milan Bandić potvrdio da će se crkva graditi "150 metara dalje od parka".

"U petak ću vam nešto više o tome reći. Bit ćete pozvani na presicu gdje će se gradit' crkva. Prema prijedlogu grada, ja mislim da će to Kaptol objeručke prihvatit'. I, na koncu, opet će biti Milan vidovit. Rek'o sam da tamo ima dovoljno mjesta i za crkvu i za park... Bit će 150 metara dalje. Petak pričekajmo, točno ćemo označiti gabarite - jedan dio je u vlasništvu grada, jedan dio je od privatnih osoba. Nalog je dan da se otkupi zemlja. Mora se izmijeniti GUP i napraviti crkva", rekao je Bandić.

N1 pratite putem aplikacija za Android | iPhone/iPad | Windows| i društvenih mreža Twitter | Facebook | Instagram.